Det Beste
Store norske leksikon,Samfunn,Medier,Tidsskrifter
Det Beste, norsk utgave av det amerikanske Reader's Digest, ble startet i 1947 som månedsblad. Bladet har vært kjent for å ha en konservativ, amerikansk-preget redaksjonell linje, med en positiv tone i behandling av personer og fenomener.
Bladet ble raskt en opplagssuksess i Norge, slik Reader's Digest var i USA. I 1952 var opplaget 184 000, i 1971 var det oppe i hele 235 000. Rundt 2000 lå det på noe over 70 600 og var synkende. På begynnelsen av 2000-tallet førte svake økonomiske resultater til usikkerhet om bladets fremtid.Fra høsten 2004 til 2011 ble utgivelsen av bladet overtatt av det Egmont-eide Aschehoug Dansk Forlag (heter fra 2007 Lindhardt og Ringhof), mens redaksjonen fortsatte i Norge. Utgiver er i dag er Mailbox-Media AS i Sandvika, der både redaksjon og kundeservice nå er samlet.Det Beste kommer med 11 utgivelser om året, og opplaget i 2017 var i følge Mailbox-Media rundt 7 500. Forlagsvirksomhet Det Beste drev i over 40 år forlagsvirksomhet i Norge; Det Bestes Bokklubb startet i 1961 og Det Bestes Bokforlag i 1963. Administrasjonen av forlagsvirksomheten ble i 1985 overført til Stockholm, men redaksjonen fortsatte i Norge til 2004. Forlaget utgav fagbøker og musikk i tillegg til å drive bokklubbvirksomhet. Eksterne lenker Det Beste